
    Община Момчилград
    Област Кърджали
      Адрес: Момчилград 6800, ул.”26-ти декември” № 12, тел. 03631 / 78-41, факс 03631 / 78-49, е-mail: obshtina@momchlgrad.bg
Изх. №  ......................... /……….…...2024 г.

ДО

ЗАСЕДАНИЕТО 

НА ОБЩИНСКИ СЪВЕТ

ГР. МОМЧИЛГРАД

Д О К Л А Д Н А   З А П И С К А

от ИЛКНУР КЯЗИМ МЮМЮН -  Кмет на Община Момчилград

Относно: Определяне на такси за битови отпадъци за 2025 г. в община Момчилград,  съгласно чл.66 от ЗМДТ и чл. 21 от Наредбата за местните такси и цени на услуги на територията на община Момчилград и одобряване на план-сметка за необходимите приходи и разходи за сметосъбиране, сметоизвозване, почистване на територии за обществено ползване, транспортиране на битови отпадъци до с. Вишеград, отчисления по чл. 60, чл.64 от ЗУО и др.

             Уважаеми г-н председател,

           Дами и господа общински съветници,

На основание чл.66 ал. 1 от Закона за местните данъци и такси предлагам на Вашето внимание за одобряване  План – сметката за 2025 година, включваща необходимите разходи за:

· Събиране на битовите отпадъци и транспортирането им до инсталации и съоръжения за третирането им, както и осигуряване на съдове за събиране на битовите отпадъци, с изключение на разделното събиране, предварителното съхраняване и транспортирането на битовите отпадъци, попадащи в управлението на масово разпространени отпадъци по Закона за управление на отпадъците;
· Третиране на битови отпадъци, необхванати в управлението на масово разпространените отпадъци, както и проучване, проектиране, изграждане, поддържане, експлоатация, закриване и мониторинг на депата за битови отпадъци и/или други инсталации или съоръжения за оползотворяване и/или обезвреждане на битови отпадъци;

· Поддържане на чистотата на уличните платна, площадите, алеите, парковите и другите територии от населените места и селищните образувания в общината, предназначени за обществено ползване.

         Във връзка с направения анализ на разходите, предлагаме увеличение на такса смет за 2025 г. със следните мотиви:

· по Наредбата за определяне и администрирането на местните такси и цени на услуги на територията на община Момчилград се предвижда и закупуване на съдове за ТБО за осигуряване на необходимия обем и разходи закупуване, наемане и за поддръжка на техника; 

· община Момчилград, извозва битовите отпадъци до Регионален център за управление на отпадъците село Вишеград, община Кърджали. За поддържане и обезвреждане на битовите отпадъците транспортирани до депото е сключен договор с оператора на депото (Договор № У-РД-36-164/20.09.2024 г.) в размер на 20,80 лв./тон депониран отпадък без ДДС.

· Отчисленията по чл. 60 и чл.64 от Закона за управление на отпадъците ( ПМС 207 от 16.09.2010 г. за определяне на размера и реда за отчисленията по чл.64 от Закона за управление на отпадъците, обн. ДВ бр.53 от 13.07. 2012 г.) в размер на 228 000,00 лева, а отчисленията по чл. 60 от ЗУО са  в размер на 6 504,00 лв. Отчисленията се дължат от общините и от всяко друго лице за всеки тон депониран отпадък на депо. Размерът на отчисленията по чл. 64 от ЗУО за 2025 г. е 95 лв./тон, а по чл. 60 от ЗУО – 2,71 лв./тон. Същите се внасят по сметка на съответната регионална инспекция по околната среда и водите (РИОСВ), на чиято територия се намира депото. Ориентировъчното количество за 2025 г. е 2 400 т. 

· Услугата по поддържане на чистотата на уличните платна, площадите, алеите, парковите и другите територии от населените места и селищните образувания в общината, предназначени за обществено ползване се осъществява от служителите на „Чистота“ към общинска администрация, като дейностите по почистване включват:

1. Метене на улици, пешеходните зони, тротоарите и пътните регули.

2. Стъргане на пътни регули и наноси от зимния период.

3. Почистване на издънки от дърветата, намиращи се по тротоарите.

4. Почистване на прорасла растителност по тротоарите и пешеходните зони.

5. Уборка (почистване от битови отпадъци) на зелени площи публична общинска собственост ( градски парк, дворове на учебни и детски заведения).

6. Събиране на листа през листопадния период.

7. Почистване на хоризонталните линейни отоци.

            8. Почистване на улични отоци.

            9. Почистване на графити, рекламни и агитационни материали.

            10.Събиране и извозване на строителни отпадъци от ремонтни дейности в домакинствата.

            11. За поддържане на чистотата и дезинфекция на местата, предназначени за обществено ползване и осигуряване на оборудване за дезинфекция и безопасност на публичните пространства и местата за обществено ползване е необходимо закупуване на сметопочистваща техника. За техниката, която предстои да се закупи са заделени  разходи за поддръжка – горива, ремонт и обслужване.

При определяне на промила за 2025 година се взеха под внимание необходимите разходи за дейността в т.ч. за сметосъбиране, разходи за закупуване на съдове за ТБО и разходи за транспортиране на ТБО до с. Вишеград,  отчисленията по чл.64 от Закона за управление на отпадъци и поддържане на териториите за обществено ползване, почистване на нерегламентирани сметища. Увеличението на МРЗ от 933 лв. на 1 077 лв. за 2025 г. оказва съществено влияние за разходите, заложени в план-сметката. 
Дейностите по сметосъбирането и сметоизвозване също се осъществяват от местна дейност „Чистота“.
Процентно разпределение на основните разходите за 2024 г.: Разходи за заплати, осигуровки, обещетения и други данъци на работещите в МД „Чистота“ представляват 57% от общите разходи, отчисленията по чл. 60 и чл. 64 от ЗУО, които ежемесечно се заделят  са 17 % от общите разходи, за външни услуги, т.е. за депониране и обезвреждане на отпадъците, извозвани до Регионалното депо, почистване на нерегламентирани сметища, миене на улици и др. – 16 % от общите разходи, за поддръжка на автомобилите, гориво, застраховки, текущи ремонти – 9 % от общите разходи и други разходи като материали, държавни такси и санкции – 1 % от разходите. За периода 01.01. – 05.10.2024 г. извършените разходи в дейност „Чистота“ са 1 067 289 лв. За същия период приходите от такса битови отпадъци са 892 753,76 лв. 

При определяне на промила за 2025 година се взеха под внимание необходимите разходи за дейността в т.ч. за сметосъбиране, разходи за закупуване на съдове за ТБО и разходи за транспортиране на ТБО до с. Вишеград,  отчисленията по чл. 64 от Закона за управление на отпадъци и поддържане на териториите за обществено ползване, почистване на нерегламентирани сметища. Предвиденото увеличение на минимална работна заплата за 2025 г. и свързаните с нея осигурителни вноски от работодател оказват съществено влияние за разходите, заложени в план-сметката. Увеличение има в цените на горивата, основните материали и услуги.
Ето защо на основание чл.21, ал.2 от ЗМДТ, във връзка с чл.66 и чл.67 от ЗМДТ предлагам на общинския съвет да вземе следните

РЕШЕНИЯ:

П Л А Н  -  С М Е Т К А

За необходимите приходи и разходи за събиране, транспортиране, обезвреждане на битови отпадъци в депо, почистване на териториите за обществено ползване съгласно чл. 66, ал.1, т. 1, т. 2 и т. 3  от ЗМДТ  в Община Момчилград за 2025 година по обобщени показатели:

	І.
	Източници на финансиране
	1 721 285

	1.
	От такси за битови отпадъци при запазена събираемост
	1 092 000

	2.
	От други приходи на общината
	377 420

	3.
	Чл.60 и чл.64 за 2023 г.,съгласно Решение № 56/2024 г.-90 297,00лв.
	90 297,00

	4.
	Чл.60 и чл.64 за 2024 г.съгласно Решение № 96/2024 г. – 

77 675,00лв.
	77 675,00



	5.


	Преходен остатък от неразпределени отчисления по чл.60 и 64 за 2024 г. – 26 253,00 лв.
	26 253,00

	6.
	Преходен остатък от План-с/ка 2024г..-57 640,00лв.


	57 640,00

	ІІ.
	Разходи по видове дейности
	1 721 285

	1.
	Закупуване на съдове – бобри, кофи, чували, торбички и др.

/Преходен остатък от неразпределени отчисления по чл.60 и 64 за 2024 г./
	16 000

	2.
	Поддържане на териториите за обществено ползване и  на междублокови пространства, разходи за събиране, почистване и извозване на пепел и битови отпадъци от зелените площи, разходи по поддържане на депото на територията на Момчилград и населените места, заплати, осигуровки и др.
	1 050 000

	3.
	Външни услуги – Разходи за транспортиране на битови отпадъци от нерегламентирани сметища и др.

/Преходен остатък от неразпределени отчисления по чл.60 и 64 за 2024 г./
	10 253

	4.
	Разходи за поддръжка на депото - Договор № У-РД-36-164/20.09.2024 г. /20.80 лв./тон без ДДС/ 
	60 000

	5.
	Разходи по поддръжка на автомобили и др. техника, горива, застраховки, винетки и др.                                 
	124 916

	6.
	Отчисления по чл. 64 от ЗУО за депониран отпадък на тон – 95 лв.
	228 000

	7.
	Отчисления по чл. 60 от ЗУО за депониран отпадък на тон–2.71 лв.
	6 504

	8.
	Закупуване на транспортна техника по т.3 и т.6 от прихода
	147 937,00

	9.
	Морфологичен анализ на отпадъците по т.4 от прихода
	2 755,00

	10.
	Собствен принос при финансиране на проекти за управление на отпадъците със средства от ОП „Околна среда“, ПУДООС и други публични източници – т.4 от прихода
	74 920,00


Организирано сметосъбиране и сметоизвозване през 2025 г. ще се извършва в следните на населени места:

І. гр.Момчилград – всички квартали и промишлените зони на територията на гр.Момчилград

ІІ. Всички останали населени места на територията на общината                                                                                                                       

       Честотата на събирането и транспортирането на битови отпадъци – определена с график по населени места е както следва:

· Момчилград – три пъти седмично:

· Кофи тип „Мева” – три пъти седмично се почиства, като града е разделен на три зони и всяка зона се почиства по един път на седмица.

· Контейнери тип „Бобър” – три пъти седмично

· Останалите населени места – два  пъти месечно.  

       Съгласно горепосочената план сметка предлагам следните такси за битови отпадъци през 2025 г. по  определения график, като определим размера на промилите на таксата битови отпадъци на база данъчните оценки на жилищните имоти на граждани и фирми и по–високата  от отчетната стойност и данъчната оценка на нежилищните имоти, както и за ползване на Контейнер тип “Бобър” 1.1 куб.м., Контейнер 4 куб.м., кофа тип „Мева”, а именно:

А. Когато е подадена декларация по чл. 66 от ЗМДТ  и чл. 23 ал.1 от Наредбата за  плащане според вида на съдовете:

І. Първа услуга - събиране и транспортиране на битови отпадъци до съоръжения и инсталации за тяхното третиране:

1. За обслужване на 1 бр. кофа тип “Мева” 0.11 куб.м.  -  700 лв.

2. За обслужване на 1 бр. кофа тип “Мева” 0.22 куб.м   -  900 лв.

3. За обслужване на 1 бр. контейнер тип “Бобър” 1.1 куб.м.  – 1 200 лв.

ІІ. Втора услуга – третиране на битовите отпадъци в съоръжения и инсталации – било 2,5 промила, става 3 промила
ІІІ. Трета услуга  – поддържане на чистотата на териториите за обществено ползване в населените места и селищните образувания в общината – било 2,8 промила, става 3,3 промила.
Б. Когато не може да се установи  вида и броя на използваните съдове върху данъчната  оценка или отчетната стойност на имота таксата се събира  , както следва:

І. Жилищни и вилни имоти на граждани и предприятия –  било 5,7 промила, става 6,8 промила
в това число както следва:

1. Първа услуга – събиране и транспортиране на битови отпадъци до съоръжения и инсталации за тяхното третиране -  било 2,7 промила, става 3,1 промила

2. Втора услуга – третиране на битовите отпадъци в съоръжения и инсталации –било 1,2 промила, става 1,6 промила

3. Трета услуга – поддържане на чистотата на териториите за обществено ползване в населените места и селищните образувания в общината – било 1,8 промила, става 2,1 промила
ІІ. За нежилищни имоти  на граждани – било 7,7 промила, става 8,9 промила
в това число,  както следва:

1. Първа услуга – събиране и транспортиране на битови отпадъци до съоръжения и инсталации за тяхното третиране -  било 3,7 промила, става 4,1 промила
2. Втора услуга – третиране на битовите отпадъци в съоръжения и инсталации – било 2,2 промила, става 2,6 промила
3. Трета услуга – поддържане на чистотата на териториите за обществено ползване в населените места и селищните образувания в общината – било 1,8 промила, става 2,2 промила
ІІI. За нежилищни имоти на фирми – било 11,7 промила, става 13,5 промила в това число,  както следва:

1. Първа услуга – събиране и транспортиране на битови отпадъци до съоръжения и инсталации за тяхното третиране -  било 4,7 промила, става 5,3 промила
2. Втора услуга - третиране на битовите отпадъци в съоръжения и инсталации – било 2,7 промила, става 3,3 промила
      3. Трета услуга - поддържане на чистотата на териториите за обществено ползване в населените места и селищните образувания в общината -  било 4,3 промила, става 4,9 промила 

      В. За имоти, за които са подадени декларации по чл. 71 от ЗМДТ и чл. 27 ал.2 от Наредбата за определянето и администрирането на местните такси и цени на услуги се освобождават от такса събиране и транспортиране на битови отпадъци до съоръжения и инсталации за тяхното третиране - /Първа услуга /, и третиране на битовите отпадъци в съоръжения и инсталации - /Втора услуга/, но се дължи такса  за поддържане на чистотата на териториите за обществено ползване в населените места и селищните образувания в общината - /Трета услуга/.

 С уважение,

/ИЛКНУР КЯЗИМ /

КМЕТ НА ОБЩИНА МОМЧИЛГРАД   

Изготвил :……………………...

инж. Севдалин Огнянов – началник Дирекция „УТКРЕПП“

Съгласувал: …………………..

             Айля Авни - юрист

